钦定古今图书集成/明伦汇编/家范典/第064卷 > 《邶风二子乘舟二章》
## 钦定古今图书集成/明伦汇编/家范典/第064卷 > 《邶风二子乘舟二章》

宣公纳伋之妻，是为宣姜。生寿及朔。朔与宣姜、愬伋于公。公命伋之齐，使贼先待于隘而杀之。寿知之，以告伋。伋曰：“君命也，不可以逃。” 寿窃其节而先往，贼杀之。伋至，曰：“君命杀我，寿有何罪？” 贼又杀之。国人伤之，而作是诗也。

《二子乘舟》，汎汎其景。愿言思子，中心养养。

二子乘舟，汎汎其逝。愿言思子，不瑕有害。